da da da sv da da da da da da da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da da en id sk sv ca da da da da da da da da da da da da da eu da da et da da da da da da nb da fr da fr tr da sv da fr da da fr fi da sv da fr sv da fr da da da da da da sv da da it en ru sv sv nl da fr it it da en da de da da da da da da da
31 dræbt under protester mod Irans moralske politi | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Udland Kultur Religion Samfund
31 dræbt under protester mod Irans moralske politi
Den magtfulde revolutionsgarde truer demonstranter med retsforfølgelse og hårde straffe.
Udgivet:22. september 2022, 18.53
Under seks dages uroligheder i Iran er mindst 31 civile demonstranter blevet dræbt. Irans magtfulde revolutionsgarde udstedte torsdag advarsler om kommende retssager mod demonstranter, der protesterer mod landets moralske politi, efter at en ung kvinde er død i detentionen.
Del på Facebook Del på Twitter Del på LinkedIn Del via email
DUBAI Irans magtfulde revolutionsgarde har torsdag udstedt advarsler om kommende retssager mod demonstranter, der protesterer mod landets moralske politi, efter at en ung kvinde er død i detentionen.
Myndighederne bliver beskyldt for at have dræbt pigen, som angiveligt ikke havde bundet sit hovedtørklæde efter forskrifterne.
De fortsatte demonstrationer, som er udløst af den 22-årige Mahsa Aminis død, har ført til flere og flere voldelige konfrontationer. Mindst 31 civile demonstranter er dræbt ifølge menneskerettighedsgruppen Iran Human Rights, som har hovedkvarter i Oslo.
- Den iranske befolkning har demonstreret for at opnå grundlæggende rettigheder og værdighed. Myndighederne svarer på deres fredelige demonstrationer ved at skyde med skarpt, siger Mahmood Amiry-Moghaddam fra Iran Human Rights.
Mahsa Amini, som blev anholdt af det religiøse politi i sidste uge, døde ifølge myndighederne af et hjerteanfald i detentionen. Hendes familie siger, at hun aldrig havde haft problemer med sit hjerte, og øjenvidner siger til BBC, at de så politiet prygle hende til døde.
Under en demonstration i Sari i det nordlige Teheran satte kvinder ild til deres hijaber, mens menneskemængder kom med opmuntrende tilråb. Det rapporterer BBC.
Regler i Iran foreskriver, at kvinder skal bære et hovedtørklæde og løst tøj, når de er i offentligheden.
Masha Aminis død har ført til en mere generel vrede over blandt andet rettigheder, sikkerhed og økonomien, der er udfordret af internationale sanktioner.
Det er nogle af de værste uroligheder, der har været i Iran siden gadekampe på grund af vandmangel sidste år.
Irans såkaldte moralpoliti har til opgave at håndhæve islamiske love og sikre respekten for islamisk moral som beskrevet af landets religiøse myndigheder. I henhold til sharialovene er kvinder forpligtet til at dække deres hår og gå i løstsiddende tøj for at skjule deres figur.
Hvis nogen bryder reglerne, bliver de ofte taget med til en politistation eller et opdragelsescenter. Kvinder løslades først, når de bliver hentet af mandlige pårørende.
USA satte torsdag Irans moralske politi på dets sanktionsliste, og den amerikanske regering sagde i en erklæring, at det var ansvarlig for Aminis død.
- Mahsa Amini var en modig kvinde, som døde, da hun var i det moralske politis varetægt, hvilket er endnu en brutal voldshandling udført af de iranske sikkerhedsstyrker, sagde den amerikanske finansminister, Janet Yellen.
EU-lande enige om profitloft for energiselskaber
Norske forskere fordobler estimat af metanudslip fra gaslækager
EU-Kommission vil diskutere prisloft på russisk gas
Skyderier og soldater fylder Burkina Fasos hovedstad
Mest læste på Skive Folkeblad
Straffen nedsat: Forældre fik mildere dom for vold mod søn i Landsretten
Genkendt og anholdt: Efterlyst mand blev afsløret af vidne på restaurant
To sammenstød på én dag: Kommunen vil tjekke sikkerhed i Salling-kryds
Minde-artikel: Peter huskede os på, at vi skal fejre livet hver dag
Klager over upræcis afregning: Når Emil sparer på gassen beholder leverandøren en pæn sjat af pengene i kassen
Skibonit tiltræder 1. november: Fra smuglæser på rutebilstationen til et af landets højeste embeder
Kronprinsesse Mary: Vi kommer også til at se på børnenes titler
Kronprinsesse Mary: Vi kommer også til at se på børnenes titler
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.